Lost (sæson 2)

Den anden sæson af den amerikanske tv-serie Lost består af 23 afsnit, hvoraf finaleafsnittet tilsvarer to regulære afsnits længde. Den gik i luften i USA og Canada 21. september 2005 og sluttede 24. maj 2006. Anden sæson blev i Danmark sendt på Kanal 5 fra 9. januar 2006 til 19. juni, samme år. Sæson fortsætter historien om en gruppe på over 40 mennesker, der overlever et flystyrt og strander på en mystisk stillehavsø.  Fiktionelt finder historien sted mellem 4. og 27. november 2004. Producerne har fortalt at første sæson handler om de overlevende af Oceanic Flight 815, mens anden sæson handler om Dharma Initiatives station på øerne fra 1980'erne, som de overlevende kalder The Hatch.

Anden sæson blev sendt onsdage kl. 21 i USA på American Broadcasting Company. Udover de originale 23 afsnit, blev der også sendt tre clipshows, kaldt "Destination Lost," "Lost: Revelation" og "Lost: Reckoning." Sæsonen blev udgivet på en 7-disk dvd 5. september 2006 af Buena Vista Home Entertainment, under navnet "Lost: The Complete Second Season – The Extended Experience."

Produktion 
Anden sæson blev produceret af Touchstone Television (nu ABC Studios), Bad Robot Productions og Grass Skirt Productions, og blev sendt på American Broadcasting Company i USA, og Kanal 5 i Danmark. Producerne var medskaber J.J. Abrams, medskaber Damon Lindelof, Bryan Burk, Jack Bender og Carlton Cuse. Forfatterstaben bestod af Lindelof, Cuse, Steven Maeda, Javier Grillo-Marxuach, Edward Kitsis, Adam Horowitz, Leonard Dick, Jeph Loeb, Craig Wright, Elizabeth Sarnoff og Christina M. Kim. De regulære instruktører var Bender, Stephen Williams, Paul Edwards and Eric Laneuville. Lindelof og Cuse fungerede som show runners.

Casting 

Anden sæson havde femten roller med stjernestatus, hvoraf tolv også spillede med i 1. sæson. Karaktererne er sorteret efter status og det antal episoder, karakteren medvirker i. Matthew Fox spillede Jack Shephard, de overlevendes leder.   Terry O'Quinn portrætterede "troens mand"  John Locke. Jorge Garcia spillede Hugo "Hurley" Reyes, der ofte fungerer som det komiske islæt. Josh Holloway portrætterede bondefangeren James "Sawyer" Ford, mens Evangeline Lilly spillede flygtningen Kate Austen. Michelle Rodriguez spillede lederen af de overlevende fra halesektionen, Ana-Lucia Cortez. Daniel Dae Kim portrætterede den ikke-engelsktalende Jin Kwon. Naveen Andrews stillede op som den tidligere irakiske soldat Sayid Jarrah. Dominic Monaghan spillede narkomanen Charlie Pace, der var på vej ud af sit misbrug. Cynthia Watros spillede den overlevende fra halesektionen Libby.  Adewale Akinnuoye-Agbaje portrætterede den tidligere narkobaron, nu præst, Mr. Eko.  Yunjin Kim portrætterede Sun Kwon, Jins engelsktalende kone.  Emilie de Ravin spillede den nybagte mor Claire Littleton.  Harold Perrineau portrætterede Michael Dawson, hvis søn blev kidnappet af De Andre.  Maggie Grace spillede Shannon Rutherford, der stadig kæmpede med hendes brors, Boones, død.

Malcolm David Kelley, der portrætterede Walt Lloyd, Michaels søn, modtog kun stjernekredit i de episoder han spillede med i.  Det tidligere medlem af hovedrollebesætningen Ian Somerhalder returnerede med speciel gæstestjerne-kredit som Boone Carlyle.

Anden sæson indeholdt flere gæstestjerner.  Michael Emerson portrætterede en mand, der kaldte ham selv Henry Gale, der mistænkes for at være en af De Andre, en gruppe af indfødte på øen, der terroriserer de overlevende.  L. Scott Caldwell returnerede som Rose Henderson, mens Sam Anderson sluttede sig til rollebesætningen som hendes mand, Bernard Nadler. Kimberley Joseph spillede stewardessen Cindy Chandler.  Henry Ian Cusick portrætterede Desmond Hume, en mand der har levet i Lugen i tre år.  M.C. Gainey spillede den af De Andre, der hed Tom, og Tania Raymonde spillede den af De Andre, der hed Alex.  John Terry spillede med i flere flashbacks som Jacks far, Christian Shephard.  François Chau spillede med i orienteringsfilm for Dharma Initiative.  Clancy Brown medvirkede som Desmonds kompagnon i Lugen, Kelvin Inman.

Modtagelse 
Anden sæson blev nomineret til ni Emmy-priser, herunder for skrivearbejdet, instrueringen og gæsteoptrædener, men vandt ingen. Sæsonen vandt heller ikke noget ved Golden Globe hvor den var nomineret i kategorierne "drama" og "kvindelig hovedrolle." DVD-udgivelsen indtog førstepladsen på salgslisterne, hvor mere end 500.000 kopier blev solgt første dag. På Amazon.com var den syvende bedst sælgende dvd i 2006. Sæsonpremieren havde 23,47 millioner amerikanske seere, og sæsonen som helhed havde 15,5 millioner seere per afsnit, i gennemsnit.

I Danmark så gennemsnitligt 51.000 hvert afsnit af anden sæson. Det gør anden sæson til den næstmest sete i Danmark, efter første sæson, der havde godt 80.000 seere i gennemsnit. Til sammenligning har flere danske serier på public service-kanalerne til tider over en million danske seere.

Afsnit 
"Serie #" refererer til episodens nummer set over alle sæsoner, hvorimod "Episode #" refererer til episodens nummer i denne specifikke sæson. "Hovedperson(er)" refererer til episodens hovedperson(er), hvis baggrundshistorie vises gennem flashbacks. Anden sæson varer i alt 1056 minutter.

Fodnoter 

2